Oficialusis leidinys L 064 , 11/03/2000 p. 0022 - 0023



Komisijos sprendimas 2000 m. vasario 24 d. iš dalies keičiantis Tarybos sprendimą 79/542/EEB ir Sprendimus 92/260/EEB, 93/195/EEB ir 93/197/EEB dėl registruotų arklių iš Korėjos Respublikos laikino įvežimo, pakartotinio įvežimo ir importo į Bendriją gyvūnų sveikatos reikalavimų (pranešta dokumentu Nr. C(2000) 472) (tekstas svarbus EEE) (2000/209/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 12, 13, 15, 16 straipsnius ir 19 straipsnio ii punktą, kadangi: (1) Tarybos sprendimu 79/542/EEB [2] su paskutiniais pakeitimais, padarytais Komisijos sprendimu 2000/2/EB [3] buvo patvirtintas trečiųjų šalių, iš kurių valstybės narės leidžia importuoti galvijus, kiaules, arklinių šeimos gyvūnus, avis ir ožkas, šviežią mėsą ir mėsos produktus, sąrašas. (2) Laikino registruotų arklių įvežimo, pakartotinio įvežimo ir importo sveikatos reikalavimai ir veterinarinis sertifikavimas yra nustatyti atitinkamai Komisijos sprendimuose 92/260/EEB [4] ir 93/197/EEB [5], abu su pakeitimais, padarytais Komisijos sprendimais 1999/613/EB [6] ir 93/195/EEB [7], su paskutiniais pakeitimais, padarytais Sprendimu 1999/558/EB [8]. (3) Korėjos Respublikoje atlikus Bendrijos veterinarinį patikrinimą, paaiškėjo, kad gyvūnų sveikatos būklę patenkinamai kontroliuoja veterinarijos tarnybos. (4) Korėjos Respublikos veterinarinės tarnybos raštu įsipareigojo per 24 valandas faksu, telegrama ar teleksu Komisijai ir valstybėms narėms pranešti patvirtinimą apie bet kokį Direktyvos 90/426/EEB A priede išvardytų infekcinių arba užkrečiamųjų arklinių šeimos gyvūnų ligų protrūkį, apie kurį šioje šalyje privaloma pranešti, o per atitinkamą laiką – apie visus arklinių šeimos gyvūnų skiepijimo arba jų importo politikos pasikeitimus. (5) 1986 m. rengiantis Olimpinėms žaidynėms atlikus serologinį tyrimą ir atsižvelgiant į pirmiau minėto veterinarinio patikrinimo rezultatus, turėtų būti laikoma, kad Korėjos Respublika ne trumpiau kaip šešis mėnesius nėra apimta įnosių ir kergimo ligos; niekada nebuvo Afrikinės arklių ligos, Venesuelos arklinio encefalomielito ir vezikulinio stomatito protrūkio. (6) Negalima laikyti, kad Korėjos Respublikoje nebuvo oficialiai užregistruotas japoniškasis B encefalitas ir gyvūnai nuo šios ligos yra skiepijami. (7) Gyvūnų sveikatos reikalavimai ir veterinarinis sertifikavimas turi būti nustatomi atsižvelgiant į gyvūnų sveikatos būklę atitinkamoje trečiojoje šalyje; kadangi šis atvejis yra susijęs tik su registruotais arkliais. (8) Siekiant aiškumo šalies ISO kodas turėtų būti naudojamas trečiųjų šalių sąrašui iš dalies pakeisti. (9) Sprendimas 79/542/EEB ir Sprendimai 92/260/EEB, 93/195/EEB bei 93/197/EEB turi būti atitinkamai iš dalies pakeisti. (10) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 79/542/EEB priedo 2 dalies specialioje registruotiems arkliams skirtoje skiltyje šalių ISO kodų abėcėline tvarka įrašoma ši eilutė: "KR | Korėjos Respublika | x" | | 2 straipsnis Sprendimas 92/260/EEB iš dalies keičiamas taip: 1) I priedo C grupės trečiųjų šalių sąrašas pakeičiamas taip: "Kanada (CA), Honkongas (HK), Japonija (JP), Korėjos Respublika (KR), Makao (MO), Malaizija (pusiasalio) (MY), Singapūras (SG), Tailandas (TH), Jungtinės Amerikos valstijos (US)". 2) II C priedo sveikatos sertifikato pavadinimas pakeičiamas taip: "SVEIKATOS SERTIFIKATAS registruotų arklių laikinam įvežimui į Bendrijos teritoriją iš Kanados, Honkongo, Japonijos, Korėjos Respublikos, Makao, Malaizijos (pusiasalio), Singapūro, Tailando, Jungtinių Amerikos valstijų trumpesniam nei 90 dienų laikotarpiui". 3) Į II C priedo III skyriaus d punkto trečioje įtraukoje įrašoma "Korėjos Respublikoje (KR)". 4) II C priedo 6 išnašoje žodžiai "Honkongui, Japonijai, Makao, Malaizijai (pusiasalio), Singapūrui ir Tailandui" pakeičiami žodžiais "Honkongui, Japonijai, Korėjos Respublikai, Makao, Malaizijai (pusiasalio), Singapūrui, Tailandui". 5) Į II A, B, D ir E priedų III skyriaus d punkto trečiąją įtrauką įrašoma "Korėjos Respublikoje (KR)". 3 straipsnis Sprendimas 93/195/EEB iš dalies keičiamas taip: 1) I priedo C grupės trečiųjų šalių sąrašas pakeičiamas taip: "Kanada (CA), Honkongas (HK), Japonija (JP), Korėjos Respublika (KR), Makao (MO), Malaizija (pusiasalio) (MY), Singapūras (SG), Tailandas (TH), Jungtinės Amerikos valstijos (US)". 2) II priedo sveikatos sertifikato pavadinime C grupės trečiųjų šalių sąrašas pakeičiamas taip: "Kanadą, Honkongą, Japoniją, Korėjos Respubliką, Makao, Malaiziją (pusiasalio), Singapūrą, Tailandą, Jungtines Amerikos Valstijas". 4 straipsnis Sprendimas 93/197/EEB iš dalies keičiamas taip: 1) I priedo C grupės trečiųjų šalių sąrašas pakeičiamas taip: "Kanada (CA), Honkongas (HK), Japonija (JP), Korėjos Respublika (KR), Makao (MO), Malaizija (pusiasalio) (MY), Singapūras (SG), Tailandas (TH), Jungtinės Amerikos valstijos (US)". 2) II C priedo sveikatos sertifikato pavadinimas pakeičiamas taip: "SVEIKATOS SERTIFIKATAS registruotų arklinių šeimos gyvūnų iš Honkongo, Japonijos, Korėjos Respublikos, Makao, Malaizijos (pusiasalio), Singapūro, Tailando ir registruotų arklinių šeimos gyvūnų bei veislei ir produkcijai skirtų arklinių šeimos gyvūnų iš Kanados, Jungtinių Amerikos Valstijų importui į Bendrijos teritoriją". 3) II C priedo 5 išnašoje žodžiai "Honkongui, Japonijai, Makao, Malaizijai (pusiasalio), Singapūrui ir Tailandui" pakeičiami žodžiais "Honkongui, Japonijai, Korėjos Respublikai, Makao, Malaizijai (pusiasalio), Singapūrui, Tailandui". 5 straipsnis Šis sprendimas yra skirtas valstybėms narėms. Priimta Briuselyje, 2000 m. vasario 24 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 146, 1979 6 14, p. 15. [3] OL L 1, 2000 1 4, p. 17. [4] OL L 130, 1992 5 15, p. 67. [5] OL L 86, 1993 4 6, p. 16. [6] OL L 243, 1999 9 15, p. 12. [7] OL L 86, 1993 4 6, p. 1. [8] OL L 211, 1999 8 11, p. 53. --------------------------------------------------